ועדת הכלכלה, כנסת 18, פרוטוקול מספר 211, 2010-03-22 12:50

אופיר אקוניס: אני מתכבד לפתוח את הישיבה השנייה של ועדת הכלכלה היום.

אופיר אקוניס: על סדר היום תקנות נתיבים מהירים (אופן החיוב בתשלום אגרה ואכיפת תשלומים), התשס"ט-2009.

אופיר אקוניס: אנחנו בישורת האחרונה, אבל אני מבקש לפתוח לדיון את תקנה 18: פטור מתשלום אגרה, בשל פניות שקיבלתי בימים האחרונים גם מנהגי המוניות וגם ממוניות השירות.

אופיר אקוניס: אני רוצה לשמוע ממשרד האוצר וממשרד התחבורה מי פטור כרגע.

אופיר אקוניס: האם התחבורה הציבורית, חברות "אגד" ו"דן" שמפעילות קווי שירות שעוברים בנתיב הזה, לא כל אוטובוס, פטורה?

כרמל שאמה-הכהן: אתה מתכוון לבחון אפשרות לתת לנהגי מוניות ונהגי שירות לנסוע בנתיב בלי לשלם אגרה?

אופיר אקוניס: כן.

כרמל שאמה-הכהן: למה לפתוח את תקנה 18?

כרמל שאמה-הכהן: אני מתנגד לפתוח אותה.

כרמל שאמה-הכהן: אפשר להוסיף תקנה.

כרמל שאמה-הכהן: אני בעד לתת פטור מאגרה למוניות השירות, אך אני לא רוצה לפתוח את תקנה 18 כדי שזה לא יהיה פתח לשינויים אחרים.

כרמל שאמה-הכהן: אני מתנגד לקיים דיון מחדש בתקנה 18.

כרמל שאמה-הכהן: אני מציע שנוסיף את תקנה 19.

אופיר אקוניס: נבדוק את זה מבחינה תקנונית.

אופיר אקוניס: כדי להוסיף תקנה, חייבים לפתוח את הדיון.

אופיר אקוניס: לפני כן ננסה לבדוק מה קרה כאן בכלל.

אופיר אקוניס: בתקנה 18, מי פטור מתשלום אגרה, ולפי איזה קריטריון הממשלה בהצעה המקורית שלה פטרה?

אופיר אקוניס: נציגי המוניות אומרים שגם הם מפעילים קווי מוניות, כמו תחבורה ציבורית, והם לא נכללים במקבלי הפטורים בנתיב.

אופיר אקוניס: אבל לפני שנשמע תשובה, היועצת המשפטית לוועדה תסביר את ההליך החקיקתי.

אופיר אקוניס: הוועדה הצביעה כבר על התקנה והדיון בה הושלם.

כרמל שאמה-הכהן: אני מציע שאת הצעתך נוסיף במסגרת תקנה אחרת.

אופיר אקוניס: השאלה איך עושים את זה.

אתי בנדלר: אם מדובר על הוספת פטור אז הוא צריך להתווסף בתקנה הזאת, שהיא התקנה של הפטור.

כרמל שאמה-הכהן: חייבים לפתוח את תקנה 18 לדיון?

אופיר אקוניס: אין אפשרות אחרת.

כרמל שאמה-הכהן: אני רוצה לוודא שסעיפים אחרים שהצבענו עליהם לא ייפתחו.

חוה ראובני: אולי נבדוק אם יש בכלל שינוי.

אתי בנדלר: אפשר להגדיר את המטרה: הוא מבקש לפתוח את תקנה 18 רק כדי להוסיף פסקה.

כרמל שאמה-הכהן: אם כך, אין לי בעיה, אני בעד.

אופיר אקוניס: נפתח את הדיון.

אופיר אקוניס: אולי קודם הממשלה, שזו תקנה שלה, תסביר מי פטור, באיזו דרך הוא פטור ולמה החלטתם לכלול את מי שמופיע כאן.

אופיר אקוניס: בישיבה הקודמת הוספנו את האופנועים ואת רכבי הנכים.

אתי בנדלר: הוחלט להוסיף את פסקאות (7) ו-(8), שזה נכים על כיסאות גלגלים ורכב דו-גלגלי.

חוה ראובני: הפטורים שהיו כלולים כבר בהצעת הממשלה הם אוטובוסים, למעט אוטובוס זעיר פרטי, כי אלה רכבים ציבוריים על-פי טיבם, ומוניות שירות כל עוד הן נוסעות בקו השירות שלהן.

חוה ראובני: דהיינו, מונית שירות שעושה נסיעת שירות בקו שלה, נניח קו ירושלים-תל-אביב, ונוסעת בנתיב המהיר, פטורה מתשלום.

חוה ראובני: מונית שירות שעושה נסיעת ספיישל, וזה דבר שמותר לה לעשות, לא פטורה.

חוה ראובני: אנחנו רואים את מוניות השירות, כאשר הן מבצעות את קווי השירות המאושרים שלהן הן תחבורה ציבורית לצורך העניין והן נוסעות חינם בנתיב המהיר.

חוה ראובני: זה מופיע כבר בפסקה (2).

אודי אדירי: הרציונל הוא קודם כול להעדיף תחבורה ציבורית ואחרי כן להתייחס לעודף הקיבולת.

אודי אדירי: בתחבורה הציבורית נכללים אוטובוסים ומוניות שירות.

אודי אדירי: כאשר הן פועלות כמוניות שירות הן תחבורה ציבורית.

קריאה: גם מוניות ספיישל.

חוה ראובני: מוניות ספיישל לראייתנו הן דמוי רכב פרטי מבחינה תחבורתית, אלא אם כן הן כמובן מרובות קיבולת.

חוה ראובני: אם יש בהן מספר נוסעים, כמו רכב פרטי שיש בו 3 או 4 נוסעים, car pull, אם במונית ספיישל יש את מספר הנוסעים הזה גם היא תיסע בחינם, בדיוק כמו רכב פרטי שיש בו 3-4 נוסעים.

חוה ראובני: מונית ספיישל תופסת אותו מקום כמו רכב פרטי, וכאשר יש בה נהג פלוס נוסע מעמדה, לתפיסתנו, צריך להיות זהה למעמדו של רכב פרטי.

אופיר אקוניס: נעשה סדר בדברים.

אופיר אקוניס: כתוב בפסקה (2): "מונית שניתן עליה רישיון לנסיעת שירות, בעת שהיא מבצעת נסיעת שירות בקו השירות למוניות", כלומר בדיוק כמו קו 480 או קו 405 שמסלולם המאושר על-ידי משרד התחבורה בישראל הוא ירושלים-תל-אביב, או קו 100 שמופעל בין מודיעין ותל-אביב ושמאושר לו לנסוע שם.

אופיר אקוניס: לעומת זה, אוטובוס "אגד" רגיל שעושה הולכה פרטית, שאיננו קו שירות בכביש 1, לא פטור מהאגרה.

חוה ראובני: הוא פטור כי הוא מרובה קיבולת ולוקח 50 אנשים.

אופיר אקוניס: כלומר, כל אוטובוס פטור מאגרה, גם של חברה פרטית.

יערה למברגר: בהנחה שהאוטובוס לא ייסע ריק.

חוה ראובני: נכון.

חוה ראובני: לא כתוב אוטובוס של "אגד".

אתי בנדלר: גם אוטובוס של תע"ש, לצורך העניין.

אופיר אקוניס: בחנתי את הרציונל, האם קו שירות של "אגד", "דן" או חברה אחרת פטור, או כל אוטובוס פטור בשל היותו אוטובוס.

אופיר אקוניס: הבנתי: התשובה היא השנייה – אוטובוס פטור ככלי רכב שמסיע יותר משלושה נוסעים.

אופיר אקוניס: עכשיו באים נציגי מוניות השירות ומבקשים להחיל עליהם אותו רציונל.

לאה ורון: לא רק מוניות השירות אלא מוניות הספיישל.

חוה ראובני: מוניות השירות נכללות בזה במילא כאשר הן נוסעות בקו שלהן, כאשר הן מתפקדות כתחבורה ציבורית.

חוה ראובני: אוטובוס לא משמש כפרייבט של אף אחד.

חוה ראובני: אוטובוס גם לא נוסע ריק, בעיקרון.

חוה ראובני: נסיעה של אוטובוס ריק היא סיטואציה נדירה.

חוה ראובני: מוניות נוסעות לעתים עם נוסע אחד או עם שני נוסעים ומשמשות גם כרכב הפרטי של בעל הרכב.

חוה ראובני: לכן אנו אומרים, כאשר הוא משמש כתחבורה ציבורית, הוא פטור.

עזרא אשכנזי: המטרה של הכביש הזה, להבנתי, לאפשר נסיעה מהירה ככל האפשר.

עזרא אשכנזי: את יודעת ש-500 מוניות עובדות בשדה התעופה והן צריכות להתרוצץ ולהביא אזיקים כדי לאסוף שם נוסעים?

אופיר אקוניס: לגבי מוניות השירות, נדמה לי שאין כאן בעיה.

אופיר אקוניס: לא צריך לייצר בעיה מלאכותית על דבר שאין בו בעיה.

אופיר אקוניס: נחכה רגע עם מוניות הספיישל.

אופיר אקוניס: נסיים דבר-דבר.

אופיר אקוניס: נדבר על מוניות השירות.

קרני צדקיהו: לא ניתן להפריד.

קרני צדקיהו: מונית היא רכב ציבורי לכל דבר, ולא משנה אם היא מונית ספיישל או מונית שירות.

קרני צדקיהו: הגדרתה בחוק היא "רכב ציבורי".

קרני צדקיהו: כאן פשוט מפרידים.

קרני צדקיהו: אנו מנהלים כאן מלחמות, מי כמוך יודע, כבר 15 שנים כדי לאפשר לכל המוניות, כהגדרתן בחוק, לנסוע בנתיבים הציבוריים.

קרני צדקיהו: עוד לא התחלנו את המלחמות שלנו להיכנס לנתיבים הציבוריים וכבר מוציאים אותנו מן הנתיבים הציבוריים, ועכשיו דואגים גם שלא ניכנס ושנשלם אגרות.

אתי בנדלר: לא מוציאים אתכם מן הנתיבים המהירים.

אתי בנדלר: אתם יכולים לנסוע, רק תשלמו אגרות.

קרני צדקיהו: עו"ד ראובני, אז בואו נסגור את כל מוניות הספיישל.

קרני צדקיהו: מי צריך את מוניות הספיישל הללו?

קרני צדקיהו: העיניים שלכם על מוניות הספיישל, כל הזמן אתם רוצים לסגור, לסגור, לסגור.

קרני צדקיהו: היכן נוכל לעבוד?

קרני צדקיהו: בן אדם רוצה להגיע מהר, אז מה נעשה?

קרני צדקיהו: היכן ניסע?

אופיר אקוניס: במוניות השירות הסוגייה, אם אינני טועה, פתורה וברורה מאוד.

אופיר אקוניס: עכשיו מוניות הספיישל.

אופיר אקוניס: קודם כול, יש קו שמופעל ברישיון מנתב"ג לתל-אביב, של חברת "הדר", שהוא קו שירות.

אופיר אקוניס: הוא מקבל אישור לצאת מנתב"ג והכול מפוקח על-ידי משרד התחבורה.

אופיר אקוניס: חברה אחת זכתה במכרז.

אופיר אקוניס: מה קורה איתם?

חוה ראובני: המוניות שפועלות בקו נתב"ג-תל-אביב הן מוניות שירות והן נכללות בפסקה (2).

חוה ראובני: מוניות ספיישל לא נכללות בפסקה (2).

יהודה בר-אור: מוניות "הדר" הן לא מוניות שירות.

יהודה בר-אור: יש בנתב"ג 400 מוניות.

חוה ראובני: אני לא זוכרת את שמות כל התאגידים, אני מתנצלת.

יהודה בר-אור: אני רוצה להסביר לוועדה על העוול הכבד שנגרם למוניות הספיישל.

יהודה בר-אור: הגיע הזמן שיתייחסו אלינו כפי שהשר בישיבתו איתי – ואת השתתפת באותה ישיבה – הגדיר אותנו כתחבורה ציבורית.

יהודה בר-אור: אם אנחנו לא תחבורה ציבורית את לא יכולה לפקח עליי.

יהודה בר-אור: למה את מפקחת כל הזמן מה אני אקח ומה אני לא אקח?

יהודה בר-אור: אל תפקחי עליי בכלל אם אני לא תחבורה ציבורית.

יהודה בר-אור: אני תחבורה ציבורית בדיוק כמו מוניות השירות.

יהודה בר-אור: הספיישל והשירות זה אותו דבר.

יהודה בר-אור: אנחנו מסיעים 400,000 אנשים ביום, הרבה יותר מאשר מסיעות מוניות השירות.

יהודה בר-אור: ניקח כדוגמה את מוניות "הדר", שמפעילה 400 מוניות ספיישל שמשרתות את שדה התעופה ושאמורות לעבוד בקו הזה כל הזמן.

יהודה בר-אור: בפסח פתאום רוצים שם קרוב ל-800 מוניות, ונותנים להן לנסוע בנתיב עמוס בזמן שיש נתיב פתוח.

יהודה בר-אור: אם נהג המונית יצטרך לשלם אגרה הוא לא ייסע בנתיב האגרה.

יהודה בר-אור: הוא ייסע בנתיב האגרה רק בחינם, אם הוא פטור, ואז יגיע מהר לשדה התעופה, ייתן שירות אמין יותר וייקח את האנשים.

יהודה בר-אור: זה גם צודק כי הוא מונית ומגיע לו לקבל פטור מלא.

יהודה בר-אור: כך ניתן להסביר פנים לתייר ולתת שירות נכון לאנשים שמשתמשים במונית.

יהודה בר-אור: גם כשהמונית מגיעה לשם מלאה וחוזרת ריקה מגיע לה להשתמש בנתיב הזה.

יהודה בר-אור: היא צריכה להגיע לשם מהר ככל האפשר כדי להסיע את האנשים ולהגיע איתם ליעד מהר ככל האפשר, כי לשם כך האנשים נוסעים במונית.

יהודה בר-אור: הם נוסעים במונית כדי להגיע ליעד שלהם מהר והם רוצים את הנתיב הכי מהיר שבו הם יכולים להגיע.

יהודה בר-אור: ההיגיון והשכל הישר אומרים שאם יש נתיב מהיר, צריכות לנסוע בו מוניות שהן רכב שירות, כולל מוניות ספיישל שנוסעות לכל מקום.

יהודה בר-אור: נהג המונית היום לא מרוויח מספיק כסף כדי לקחת את זה מהנוסע, והנוסע לא ישלם את הסכום הנוסף עבור האגרה.

יהודה בר-אור: גם כך הנוסעים טוענים שהמחיר שאנו גובים גבוה.

יהודה בר-אור: אנחנו רוצים להקל על הנוסע, לא לגבות ממנו תשלום נוסף.

יהודה בר-אור: אנחנו אומרים: ניקח אותך בסכום הוגן ומהר, בנתיב הנכון, וכך תרוויח גם את התשלום שהיית אמור לשלם עבור התוספת למונית.

יהודה בר-אור: בזה ייעשה צדק כי אנו תחבורה ציבורית.

יהודה בר-אור: יש לי ויכוח כבר זמן רב עם גברת ראובני שהשתתפה אתי בישיבות רבות.

יהודה בר-אור: אנחנו תחבורה ציבורית לכל דבר ועניין.

יהודה בר-אור: תודה רבה.

אופיר אקוניס: האם מוניות מוגדרות כתחבורה ציבורית?

חוה ראובני: בדין אין הגדרה ל"תחבורה ציבורית".

חוה ראובני: יש הגדרה ל"רכב ציבורי", שהוא רכב שמורשה להסיע נוסעים.

קרני צדקיהו: ברישיון שלנו כתוב שאנחנו רכב ציבורי.

יהודה בר-אור: אני יושב-ראש איגוד המוניות הארצי.

יהודה בר-אור: כבר 10 שנים אני משתתף אתך בישיבות רבות וכל הזמן אתם מנסים לשלוח אותנו לצד.

יהודה בר-אור: זה לא יילך.

יהודה בר-אור: מוניות הן תחבורה ציבורית.

יהודה בר-אור: אם אנחנו לא תחבורה ציבורית, אז תחריגו אותנו פעם אחת ולתמיד, אבל לא ייתכן שעל-יד השר תגידי שאנחנו תחבורה ציבורית וכאן תגידי שלא.

יהודה בר-אור: אני לא מסכים לכך.

חוה ראובני: לעניין ההאשמה בחוסר יושרה, אני לא זוכרת שאי-פעם השתתפתי אתך בישיבה משותפת אצל שום שר.

יהודה בר-אור: אולי את לא זוכרת.

יהודה בר-אור: מישהו כאן דיבר על יושר?

אופיר אקוניס: אני לא ידוע כמגן הפקידות הממשלתית, אבל אני אומר על עו"ד ראובני, שחוקקתי איתה כמה חוקים ואני מכיר אותה למעלה משנה, שהיא אחת מעובדות הציבור המצוינות שאני מכיר.

יהודה בר-אור: אני יכול להראות לך טפסים שהיא שלחה לי.

יהודה בר-אור: אין לי שום בעיה איתה.

אופיר אקוניס: היא אומרת לך שהיא לא השתתפה בשום ישיבה בנוכחותך עם השר.

אופיר אקוניס: אבל בואו לא ניכנס לוויכוח האישי.

אופיר אקוניס: היא באמת משרתת ציבור מן המעלה הראשונה.

אתי בנדלר: אכן כך.

אופיר אקוניס: וכידוע לך, אני לא ידוע כמי שממהר לחלק מחמאות לפקידות הממשלתית.

חוה ראובני: אני מודה ליושב-ראש.

חוה ראובני: לגבי הסוגייה שעל סדר היום, עובדתית, אין הגדרה בחוק ל"תחבורה ציבורית".

חוה ראובני: יש הגדרה ל"רכב ציבורי".

חוה ראובני: מונית היא רכב ציבורי, אבל יש סוגים שונים של רכב ציבורי.

חוה ראובני: לכל רכב ציבורי צמודות בחוק זכויות וחובות מסוימות.

חוה ראובני: מונית היא לא אוטובוס.

חוה ראובני: בהקשרים אחרים, אם אציג דוגמה מדלות הבנתי את המיסוי, מונית ממוסה למשל קצת אחרת מאוטובוס, בין השאר בגלל השימושים הפרטיים שנעשים בה.

יהודה בר-אור: אין טעם בזה יותר.

יהודה בר-אור: מרגע שהבנזין והסולר מחירם זהה, אין לנו צורך יותר במונית ספיישל.

לאה ורון: מר בר-אור, תאפשר לעו"ד ראובני לדבר.

יהודה בר-אור: אבל היא לא מדייקת.

לאה ורון: יושב-הראש ייתן לך לדבר לאחר מכן.

יהודה בר-אור: אחר-כך הוא מהלל את היושר שלה, אבל היא לא מדייקת.

לאה ורון: אז תרשום הערות ולאחר מכן תציין אותן.

חוה ראובני: לגופו של עניין, ההבדל בין קו שירות ובין מונית ספיישל – קו שירות נוסע במסלול קבוע מראש ומעלה מספר בלתי מסוים של אנשים בתחנות מסוימות.

חוה ראובני: מן הבחינה הזאת, הנוסע צריך להגיע אל הרכב ומן הרכב.

חוה ראובני: זה מה שמאפיין קו שירות, ויש לו מסלול קבוע וידוע מראש, עם תחנות קבועות וידועות מראש.

חוה ראובני: מונית ספיישל דומה מן הבחינה הזאת לרכב פרטי, בכך שהיא באה אל הנוסע מהיכן שהוא נמצא, לוקחת אותו לאן שהוא מבקש ובאיזה מסלול שהוא מבקש.

חוה ראובני: אמנם היא מקבלת תשלום תמורת השירות, אבל האופן שבו היא מתנהגת בכביש הוא כרכב פרטי לכל דבר.

חוה ראובני: לשאלה האם זה מצדיק או לא מצדיק את הפטור, לעניות דעתי שלי, לאור הרציונל של הנתיב הזה כנתיב תחבורה ציבורית, שיתרת הקיבולת מותרת לכל אחד, פרט לאיסורים הבודדים שאושרו, בתמורת תשלום, והרציונל הזה הוסבר כאן מלכתחילה, אני לא רואה סיבה לתת פטור למונית כאשר היא לא מרובת קיבולת מכיוון שמבחינת מה שהיא תופסת בנתיב וטיב השירות שהיא נותנת לנוסע איננה שונה מרכב פרטי.

חוה ראובני: אבל אני חייבת להודות שלא הצלחתי לבדוק את השאלה הזאת עם אף אחד מכיוון שהנושא הזה הפתיע אותי כאן.

חוה ראובני: אם רצו שהנושא הזה יעלה לדיון, חבל שלא פנו אלינו מראש והיינו מבררים את השאלה הזאת מול הדרגים המקצועיים והשר, שהוא מתקין התקנות.

קרני צדקיהו: חשוב לומר שמה שאת קוראת לו קווי שירות הוא בכלל לא קווי שירות.

קרני צדקיהו: בפועל הוא קו שירות וגם קו ספיישל.

קרני צדקיהו: לְמה את מתייחסת כשאת אומרת "קו שירות"?

קרני צדקיהו: מותר לו לקיים גם נסיעות ספיישל וגם נסיעות בקווי שירות.

חוה ראובני: בתקנה נכתב במפורש: "בעת שהיא מבצעת נסיעת שירות בקו השירות".

קרני צדקיהו: את מטעה את החברים.

קרני צדקיהו: קווי השירות כוללים גם מוניות ספיישל וגם מוניות שירות.

קרני צדקיהו: הם נהנים משני העולמות.

קרני צדקיהו: אנחנו לא יכולים לקנות מכונית גדולה כאשר אנחנו מוניות ספיישל, אבל הם גם מוניות ספיישל וגם שירות.

קרני צדקיהו: תחליטי מה הם, שירות או ספיישל.

עזרא אשכנזי: בשדה התעופה אין קווי שירות ופועלות שם רק מוניות ספיישל.

עזרא אשכנזי: בתוך תל-אביב יש קווי שירות, כמו קו 4 או קו 5, שמורידים בתחנות.

עזרא אשכנזי: בשדה התעופה פועלות היום 500 מוניות, במיוחד בקיץ, והן חייבות להזדרז כדי לקחת את הנוסעים ולחזור בחזרה.

עזרא אשכנזי: אם לא יתנו להן את האפשרות הזאת אז הן יסעו בפקקים.

אופיר אקוניס: יש לי רעיון.

אופיר אקוניס: אני מקבל את ההערה שלך, עו"ד חוה ראובני, על כך שהעלינו את זה בהפתעה ואת צריכה לבדוק.

אופיר אקוניס: אולי נוסיף לתקנה הזאת שהחברה שמפעילה את הקו מנתב"ג לתל-אביב תקבל פטור, ומוניות ספיישל אחרות יחולו עליהן התנאים שחלים בכביש 6 למשל.

אתי בנדלר: אני מתנגדת לזה, אדוני היושב-ראש.

אופיר אקוניס: נהגי המוניות ישאלו את הנוסע האם יספוג את עלות הנסיעה בכביש 6 או לא, ואם לא יסעו בתוואי הרגיל.

יהודה בר-אור: ברור שאם לא נקבל תשלום עבור הנסיעה בכביש המהיר, לא נסיע בו אף נוסע ואז הנוסעים יתלוננו בהמוניהם כלפי משרד התחבורה.

יהודה בר-אור: זה חייב להיכנס כמרכיב נוסף במחיר הנסיעה.

דוד רותם: אי אפשר לקבוע תקנה לחברה ספציפית.

אופיר אקוניס: רק חברה אחת מפעילה את הקו הזה.

אתי בנדלר: אין חקיקה כזאת.

אופיר אקוניס: החברה שמפעילה מוניות מנתב"ג מקבלת רישיון ממשרד התחבורה.

אופיר אקוניס: ממי חברת "הדר" מקבלת רישיון?

יהודה בר-אור: ממשרד התחבורה.

עזרא אשכנזי: חברת "הדר" היא זכיין של רשות שדות התעופה.

אופיר אקוניס: אז אפשר לנסח: "החברה שזכתה במכרז של רשות שדות התעופה".

אתי בנדלר: ואם אני נוסעת לנתב"ג עם מונית ספיישל של חברה אחרת?

אתי בנדלר: למה להפלות?

חוה ראובני: יש מוניות אחרות שנכנסות לנתב"ג והן יכולות לצאת מנתב"ג עם נוסעים.

חוה ראובני: אתה מציע שהחברה שהתחנה שלה שם דינה אחד, והחברה שהתחנה שלה לא שם דינה אחר?

יהודה בר-אור: קודם כול, המונית יכולה לנסוע עם אדם אחד.

יהודה בר-אור: אז מה יעשה?

יהודה בר-אור: הוא לא ייסע?

אופיר אקוניס: מונית של חברה אחרת לא יכולה לנסוע מנתב"ג?

אופיר אקוניס: רק "הדר" לוקחת נוסעים מנתב"ג?

חוה ראובני: לא.

עזרא אשכנזי: הוא ייסע וישלם כסף.

ישראל חסון: כמה תעלה למונית ספיישל אגרת הנתיב המהיר?

יהודה בר-אור: בכביש 6 אנחנו מוסיפים במונה 11 שקלים עבור כל חלק מן הנתיב, ויש שם שלושה חלקים.

יהודה בר-אור: אבל כאן אין לנו אפשרות לכלול את זה במחיר.

ישראל חסון: חכה רגע.

ישראל חסון: נלך לאט-לאט.

ישראל חסון: אתה מדבר על פרט טכני שניתן לתיקון.

ישראל חסון: ניתן להוסיף את 11 השקלים למונה.

ישראל חסון: מדברים כאן על נתיב מהיר, שכל ההיגיון שבו הוא היכולת שלו להזרים כמה שיותר אנשים בכמה שפחות כלי רכב.

ישראל חסון: זה ההיגיון של הנתיב המהיר?

יהודה בר-אור: כך הבנתי.

קרני צדקיהו: אבל זה לא ההיגיון.

קרני צדקיהו: קו שירות לא בהכרח מסיע 10 אנשים אלא יכול להסיע גם 3-4 אנשים.

ישראל חסון: אני מציע לך לא להתווכח אתי.

ישראל חסון: תקשיב לי עד הסוף.

ישראל חסון: לטובתך שהנתיב המהיר יהיה פנוי.

ישראל חסון: כאשר אתה עולה עליו, אתה רוצה שהוא יהיה פנוי כי אז יגדל הסיכוי שתוכל לעשות כמה שיותר נסיעות עליו.

ישראל חסון: נכון?

קרני צדקיהו: נכון.

ישראל חסון: עכשיו בואו נראה איך ניצור מציאות שגם אתה לא תיפגע וגם הנתיב הזה יישאר מהיר.

ישראל חסון: אם אאפשר לכל מונית לנסוע בנתיב המהיר, תעשה חשבון, מוניות זה לא רק נתב"ג אלא זה גם מוניות ממודיעין ומירושלים.

ישראל חסון: מוניות ספיישל יכולות לצאת גם מראשון-לציון ומכל מקום, והן יכולות לעלות על הנתיב המהיר.

ישראל חסון: אם תפתח את הכביש, תירה לעצמך כדור ברגל.

אבירם כץ: הנתיב יהיה פקוק.

ישראל חסון: זה בוודאי לא האינטרס שלך.

קריאה: ועם קווי שירות הוא לא יהיה פקוק?

חוה ראובני: קווי שירות מספרם ידוע, אנחנו יודעים כמה יש.

קרני צדקיהו: אבל מה זה קווי שירות?

קרני צדקיהו: קו שירות לפעמים מסיע רק מעט נוסעים.

קרני צדקיהו: עם כל הכבוד, עו"ד חוה ראובני לא מדייקת בהגדרה של מונית שירות ומונית ספיישל.

קרני צדקיהו: עד הרגע לא הבנתי מה זה.

ישראל חסון: אנחנו לא משחקים כאן זה עם זה בדחיפות ומשיכות.

ישראל חסון: הנתיב הזה נועד לכל האזרחים במדינה הזאת, כולל לי כאשר אני ממהר לנסוע לתל-אביב, ולא רק למוניות.

ישראל חסון: תקשיב רגע כי אנחנו מייצגים כאן את כל האינטרסים.

ישראל חסון: לא האינטרס שלך שיעלו לנתיב המהיר 1,000 מוניות בשעת השיא.

ישראל חסון: זה לא האינטרס שלך.

עזרא אשכנזי: אין 1,000 מוניות כאלה.

ישראל חסון: אתה מסתכל רק מנתב"ג.

ישראל חסון: אני לא מסתכל רק מנתב"ג.

ישראל חסון: האם אנחנו מתקנים עכשיו תקנה לחברת "הדר" ולמוניות נתב"ג?

ישראל חסון: ממודיעין אדם לא יכול להזמין מונית?

ישראל חסון: מבית-שמש אדם לא יכול להזמין מונית?

ישראל חסון: מראשון-לציון אדם לא יכול להזמין מונית?

ישראל חסון: כולם מגיעים לנתיב המהיר בסופו של דבר.

ישראל חסון: הדיון כאן לא יכול להתקיים רק על נתב"ג אלא על ההיגיון, איך אתה ואני נהנה מן הנתיב המהיר ולא נירה לעצמנו כדור ברגל.

ישראל חסון: זה כל הדיון.

ישראל חסון: צריך למצוא דרך כיצד כמה שיותר אנשים יהיה כדאי להם לנסוע בנתיב המהיר על כמה שפחות מוניות.

חוה ראובני: הדבר היחיד שאנחנו יכולים להציע כאן כפתרון, וזה טעון עדיין איזה מהלך חקיקתי, שהאגרה תתווסף למחיר של המונה, כמו בכביש 6, ואז הנוסע יחליט אם הוא רוצה לשאת באגרה או לא.

אופיר אקוניס: כאשר המונית נוסעת ריקה, ללא נוסעים, אז היא כבר לא רכב ציבורי.

חוה ראובני: כאשר המונית נוסעת ריקה – או שנהג המונית ישלם, או שלא ייסע בנתיב המהיר.

אופיר אקוניס: כאשר הוא נוסע ריק הוא לא עונה על שום קריטריון.

אופיר אקוניס: אין לו נוסעים, אז הוא לא ציבורי, הוא לא car pull, כי אין לו שלושה נוסעים ברכב.

אופיר אקוניס: הוא לא עונה על שום קריטריון.

חוה ראובני: אין נתיב בכיוון השני.

חוה ראובני: אין נתיב מתל-אביב לנתב"ג.

אופיר אקוניס: אנחנו מדברים במקרה של הסעת נוסעים.

יהודה בר-אור: זה חצי דרך, וזה כבר טוב.

יהודה בר-אור: למעשה בכלל לא שקלו את הבעיה של ענף המוניות ולא הקדישו לנו מחשבה, כפי שקורה פעמים רבות.

אופיר אקוניס: גם את זה הם ישקלו.

יהודה בר-אור: הם מתייחסים בקושי ל-2,000 מוניות שירות, אבל ל-18,500 מוניות ספיישל שמעסיקות 40,000 איש הם לא מתייחסים.

יהודה בר-אור: הציבור הזה עובד מהבוקר ועד הערב כדי להגיע לשכר מינימום, 12 שעות ביממה אנחנו עובדים כדי להגיע לשכר המינימום, אך מפילים עלינו גזירות שמטרתן להוציא עוד כסף מנהג המונית.

יהודה בר-אור: נהג המונית הגיע לפת לחם ואתם נרדמים בשמירה.

יהודה בר-אור: בסופו של דבר כולנו נעמיד לכם את המוניות עם המספרים ועם הכול ונתחיל לקבל מכם דמי אבטלה, כי לכך אתם מביאים אותנו.

יהודה בר-אור: נכון שאם נגבה את סכום האגרה מהנוסע ונוסיף את זה למונה, שהם לא חשבו על זה מראש אבל עכשיו הם מסכימים לבחון את זה, וזה טוב, זה חצי הכוס המלאה, אבל אנו רואים בחומרה את חצי הכוס הריקה, שאנו בהגדרתנו רכב ציבורי.

יהודה בר-אור: צריך לסיים את הסיפור הזה אחת ולתמיד ושהשר יחליט או מי שירצה יחליט, שגברת ראובני תחליט האם אנחנו רכב ציבורי או לא.

יהודה בר-אור: אם אנחנו לא רכב ציבורי אז אני מבקש להוריד ממני את כל האחריות כרכב ציבורי, אבל אם אנחנו רכב ציבורי עלינו להסיע אנשים.

לאה ורון: זה לא עומד על סדר היום.

לאה ורון: על שולחן הוועדה מונחות תקנות נתיבים מהירים.

ישראל חסון: מר בר-אור, ככל שתנסה לשתות חצי כוס ריקה, לא תרווה.

ישראל חסון: תתחיל לשתות מהחצי המלא.

אופיר אקוניס: עו"ד ראובני, אין כרגע סיבה לפתוח את הסעיף, כי באשר למוניות השירות הדברים הובנו בצורה נהירה.

אופיר אקוניס: לגבי מוניות הספיישל, עו"ד ראובני ביקשה לקיים התייעצות במשרד התחבורה.

חוה ראובני: אני צריכה לבדוק את זה.

אופיר אקוניס: לפיכך, כרגע אין טעם לפתוח את הסעיף.

ישראל חסון: גברת ראובני, אני מציע לך, אם נאמץ את הפתרון להשית את עלות האגרה על הנוסע - - -

אופיר אקוניס: להשאיר לבחירתו של הנוסע.

אתי בנדלר: אם הנוסע מעוניין לנסוע בכביש האגרה.

ישראל חסון: סליחה על השאלה, מונית שירות בקו ירושלים-תל-אביב זוכה לזה או רק המוניות מנתב"ג?

חוה ראובני: ההצעה שלי, נבדוק את האפשרות שמונית ספיישל תהיה זכאית לגבות בנוסף למחיר לפי המונה, כאשר הנוסע מבקש לנסוע בנתיב המהיר, גם את הוספת עלות האגרה בעד אותה נסיעה.

ישראל חסון: מונית שירות באשר היא מונית שירות?

חוה ראובני: דיברתי על מונית ספיישל.

חוה ראובני: מונית שירות באשר היא מונית שירות, כאשר היא נוסעת בקו שלה, לא כאשר היא ספיישל, מונית שירות רשאית לעשות גם נסיעות ספיישל.

חוה ראובני: כאשר היא תעשה נסיעות ספיישל, דינה כדין ספיישל.

חוה ראובני: רק מונית שירות בעת נסיעה במסגרת הקו שלה, פטורה.

ישראל חסון: איך תדעי להגיד אם היא במסגרת קו או לא במסגרת קו?

חוה ראובני: כי כל מונית מסומנת.

ישראל חסון: אבל את אומרת שהיא יכולה לנסוע גם כספיישל.

ישראל חסון: איך את יכולה לדעת אם המונית הזאת נוסעת עכשיו בנסיעת שירות או בנסיעת ספיישל?

חוה ראובני: אם היא נוסעת על אותו קו ובאותו כביש, יש לי בעיה לדעת.

חוה ראובני: למונית יש קו, למשל: ראשון-לציון תל-אביב.

ישראל חסון: יש לה קו.

ישראל חסון: עכשיו המונית יצאה מאשדוד והחליטה לעלות על הקו הזה של הנתיב המהיר בעת שנסעה כספיישל.

חוה ראובני: רק אם זה במסלול של אותה מונית.

חוה ראובני: לכל קו שירות יש מסלול קבוע וידוע מראש.

אתי בנדלר: לך ידועות הנסיעות של מסלולי השירות.

חוה ראובני: היא מסומנת חיצונית כדי שנדע לזהות אותה.

עזרא אשכנזי: הוא נמצא בנתב"ג ולוקח משם משפחה בנסיעת ספיישל.

עזרא אשכנזי: אז מה?

עזרא אשכנזי: מוניות עושות את זה.

עזרא אשכנזי: מי בודק אם זה הקו שלה?

חוה ראובני: אבל זה לא הקו שלה.

חוה ראובני: יש בודקה ויש סימון חיצוני.

ישראל חסון: את מדברת על נתב"ג.

ישראל חסון: עזבי לרגע את נתב"ג.

אודי אדירי: אני מניח שכל מונית שירות שנוסעת בקו הזה צריכה להיות מסומנת ותזכה לנסוע מבלי לשלם אגרה.

אתי בנדלר: האם לא נצביע היום על הצעת החוק?

אופיר אקוניס: לא נוכל לסיים את סעיף 18 עד שהדברים ייבדקו במשרד התחבורה.

אתי בנדלר: גברת ראובני אומרת שהיא לא תבדוק שינוי בתקנות הללו, אלא תבדוק אפשרות לשינוי בצו הפיקוח על מחירים.

ישראל חסון: ההערה שלי באמת בשוליים של השוליים.

יערה למברגר: אי אפשר לעשות את זה.

יערה למברגר: זה מחיר מפוקח.

חוה ראובני: אין לי סמכות כאן להסדיר מחירי נסיעה במונית.

אופיר אקוניס: לא את המחיר, אלא את הסעיף שקובע שזה יושת על הנוסע.

אופיר אקוניס: איך זה בכביש 6?

חוה ראובני: החוק קובע שהאחריות לתשלום היא על בעל הרכב, גם בכביש 6 וגם כאן.

אופיר אקוניס: אז איך נכנס הסעיף על התשלום?

חוה ראובני: דרך צו הפיקוח.

אודי אדירי: צריך להכניס את זה בצו הפיקוח על מחירי מצרכים ושירותים.

אודי אדירי: ברור שצריך לעשות בדיקה משפטית, אבל במהות, מי שאחראי על צו הפיקוח הוא משרד התחבורה ומשרד האוצר, הם צריכים לחתום.

אודי אדירי: אני שומע שהיא תבדוק במשרד התחבורה.

אודי אדירי: במשרד האוצר נראה שאין לנו התנגדות עקרונית לזה, זה נשמע סביר.

אודי אדירי: צריך לבדוק אם אין איזו בעיה משפטית ונוכל לחזור אליכם עם הדבר הזה.

חוה ראובני: מכיוון שזה נעשה כבר לגבי כביש 6, אני לא רואה כאן בעיה מיוחדת.

אודי אדירי: הרעיון כשלעצמו נשמע סביר גם למשרד האוצר.

יהודה בר-אור: אם כך, אני מבקש לא לאשר את התקנה הזאת עד שיתוקן הצו בנושא הזה.

קרני צדקיהו: לא ניתן להבדיל.

קרני צדקיהו: בקווי השירות עשו בלגן גדול.

קרני צדקיהו: בקו השירות נוסעות גם מוניות ספיישל וגם מוניות שירות.

קרני צדקיהו: למה אני חוזר על כך?

קרני צדקיהו: אם אתה בעל משפחה עם 5-6 ילדים, מונית קטנה לא יכולה לקחת אותך, אבל אתה מזמין אוטו גדול מ"נשר" או מ"מוניות הבירה" או מ"קווים", ואני לוקח אותך ספיישל, לא כשירות.

חוה ראובני: כאשר יש 5 נוסעים זה פטור במילא.

קרני צדקיהו: לו יש פטור, אבל לי אין פטור, למרות שגם הוא ספיישל וגם אני ספיישל.

קרני צדקיהו: מה ההבדל?

חוה ראובני: אבל גם לך יש פטור כמי שמסיע 3 נוסעים ומעלה.

אופיר אקוניס: בלאו הכי בנסיעה עם 8 או 10 אנשים יש פטור כי זה למעלה מ-3 נוסעים.

אופיר אקוניס: זה כתוב.

אופיר אקוניס: אישרנו כבר את התקנה הזאת.

אופיר אקוניס: זה כמו car pull לצורך העניין.

אתי בנדלר: תקנה 10 טרם אושרה בשל הערות לגבי נוסח תקנת משנה (ג).

אתי בנדלר: בישיבה הקודמת נתבקשנו לתאם פתרון לנוסח חדש לתקנת משנה (ג).

אתי בנדלר: הנוסח המוצע הוא כדלקמן: "(ג) רכב, שפונה ואוחסן כאמור בתקנת משנה (ב), לא ישוחרר מאחסנתו עד לתשלום הפיצוי והחזר ההוצאות, בהתאם לתקנה 11(א)(8)-(9); שולמו החיובים כאמור, ישוחרר הרכב לידי בעל הרכב, לא יאוחר משעתיים לאחר התשלום.

אתי בנדלר: " יימחקו המילים "מלוא החוב החלוט בצירוף".

אתי בנדלר: זאת אומרת, שחרור הרכב יותנה ואך ורק בתשלום ההוצאות הכרוכות בגרירת הרכב, בהתאם לתקנה 11(א)(8)-(9) שאושרה כבר.

אתי בנדלר: אני מפנה אתכם לתקנה הזאת.

אתי בנדלר: מדובר בתשלום הקבוע בגין "גרירת רכב שעוכב ופינויו", וכן בגין "כל יום שאוחסן בו רכב שפונה".

אתי בנדלר: אם הוועדה תסכים לקבל את התיקון הזה, ניתן מבחינתנו לאשר את כל תקנה 10.

אתי בנדלר: תקנה 10 טרם אושרה בגלל ההערות לתקנת משנה (ג).

אתי בנדלר: אני מזכירה שבתקנת משנה (א) לתקנה 10 היה תיקון, כאשר הוספה גם אפשרות לתשלום בכרטיסי חיוב.

אופיר אקוניס: התיקון בתקנה 10 מקובל על משרד המשפטים, משרד האוצר ומשרד התחבורה?

אתי בנדלר: כן, הם בעיקר גיבשו את התיקון.

אופיר אקוניס: אפשר להצביע על תקנה 10, עם התיקונים שקראה היועצת המשפטית לוועדה.

אופיר אקוניס: מי בעד תקנה 10?

אופיר אקוניס: מי נגד?

אופיר אקוניס: מי נמנע?

אופיר אקוניס: הצבעה בעד תקנה 10 – 2 נגד – אין נמנעים – אין התקנה נתקבלה.

אופיר אקוניס: היו"ר אופיר אקוניס: תקנה 10 נתקבלה.

אתי בנדלר: עכשיו אנחנו מגיעים לתקנה 17(4) שנשארה פתוחה, שעוסקת באיסור כניסה לנתיב מהיר לגבי רכב דו-גלגלי קטן.

אופיר אקוניס: מה היתה הבעיה כאן?

חוה ראובני: עלתה כאן התנגדות להיקף איסור הכניסה לנתיב המהיר כפי שמופיע בפסקה (4).

אופיר אקוניס: דיברנו על גודלם של האופנועים.

חוה ראובני: בדקתי את הנושא במשרד התחבורה.

חוה ראובני: העמדה היתה שאכן זה קצת גורף מדי ומסכימים להסיר את האיסור הזה, אבל אני רוצה לומר, על מנת שלא יהיה ספק, הזכיין הוא רשות תִמרור מקומית.

חוה ראובני: אנחנו מציעים למחוק את פסקה (4), אבל כדי שלא ישתמע שאנחנו מתחייבים למה שאנו לא מתכוונים להתחייב - - -

אופיר אקוניס: עכשיו אופנועים יוכלו לנסוע בכביש המהיר כי הממשלה מסכימה למחוק את פסקה (4).

חוה ראובני: אני חייבת להוסיף עוד הערה.

חוה ראובני: לזכיין יש סמכות כרשות תִמרור מקומית.

חוה ראובני: לרשות תִמרור מקומית בכל מקום בארץ יש סמכות לאסור כניסה לדרך מסוימת לסוגי רכב מסוימים.

חוה ראובני: זו סמכות שנעשה בה שימוש במקומות שונים.

חוה ראובני: החוק נתן סמכות של רשות תִמרור מקומית לזכיין, לגבי הנתיב המהיר.

כרמל שאמה-הכהן: יש לו סמכות לאסור בכלל על רכב דו-גלגלי להיכנס לנתיב המהיר?

חוה ראובני: כן, אבל הסמכות הזאת כפופה כמובן להוראות חוק אחרות.

חוה ראובני: ברור שאם החוק קובע במפורש שהרכב הזה לא רק רשאי להיכנס אלא פטור, הרי לא ייתכן שהוא יאסור.

חוה ראובני: יכול להיות שלאור הראייה שלו את התנועה בנתיב, הוא ימצא לנכון לאסור בתִמרור, לפי סמכותו כרשות תִמרור מקומית, להציב תמרור שיאסור על סוגי רכב מסוימים שלא נכללים באיסורים שמנויים בתקנות להיכנס לנתיב.

אופיר אקוניס: למשל עגלה עם סוסה.

חוה ראובני: עגלה עם סוסה במילא אסורה והיא כלולה ברכב שאינו רכב מנועי.

אופיר אקוניס: עליו להציב שלט בכניסה.

כרמל שאמה-הכהן: ההיגיון אומר שכל סוג רכב שפטרנו, אסור לו לשים תמרור שימנע ממנו כניסה, כי יש לו כאן ניגוד עניינים.

חוה ראובני: השיקול צריך להיות ענייני, מקצועי ותנועתי בתוקף תפקידו, כי בקטע הזה הוא רשות מנהלית לכל דבר.

חוה ראובני: למשל, בכביש 6 אסורה הכניסה לאופנועים עד 50 סמ"ק.

חוה ראובני: אופנועים שאינם מסוגלים לפי רישיונם, לפי תנאי נסיעתם, ולא רק אופנועים אלא גם רכבים אחרים שנוסעים במהירות נמוכה מדי.

חוה ראובני: זאת תהיה החלטה נקודתית עניינית, ברזולוציה הרבה יותר חדה מאשר האמירה הרחבה שתיקבע בתקנות.

אופיר אקוניס: בכביש 6 נאסרת כניסת אופנועים עד 50 סמ"ק?

חוה ראובני: אינני יודעת.

חוה ראובני: בינתיים אנחנו לא אוסרים כלום.

חוה ראובני: זאת אפשרות.

חוה ראובני: כרגע בתקנות אנחנו מציעים לא לשים הגבלה, מעבר להגבלות המנויות בפסקאות (1)-(3), והוא יפעל בסמכותו כרשות תִמרור מקומית – בקטע הזה הוא רשות מנהלית לכל דבר – בהחלטה מקצועית, סבירה ועניינית להבטחת הזרימה בכביש.

אתי בנדלר: זה לא דומה לכביש 6.

אתי בנדלר: כאן מדובר בנתיב אחד שאין אפשרות לעקוף בו, בניגוד לקיים בכביש 6.

אופיר אקוניס: וגם בכביש 6 אופנוע עד 50 סמ"ק לא נכנס.

אופיר אקוניס: פסקה (4) בתקנה 17, נמחקת.

אופיר אקוניס: אין צורך להצביע על כך כי הצבענו כבר על פסקאות (1)-(3) ובודדנו את פסקה (4).

אודי אדירי: בתקנה 18, שעוסקת בפטור מתשלום אגרה, נתבקשתי על-ידי לשכת השר להגיד, בהמשך לדיון הקודם, ששר האוצר מתנגד לפטור הגורף שניתן מתשלום לאופנועים בנסיעה בנתיב הזה.

אודי אדירי: שר האוצר לא יסכים לאשר את הנוסח כפי שמופיע כעת.

אודי אדירי: לתקנות לא יהיה תוקף בלי אישור שר האוצר, כי אלה תקנות בהסכמת שר האוצר.

אודי אדירי: חשוב לשר להציג את זה בפני הוועדה.

אודי אדירי: הצענו הצעות חלופיות ונשמח לדון בהן, אבל אין בכוונת שר האוצר לאשר את התקנה הזאת בנוסח כפי שמופיע כעת.

אופיר אקוניס: אם אין בכוונתו לאשר את תקנה 18 והוועדה לא תחזור בה, הודעתי גם ללשכת השר שאני לא מתכוון לחזור בי – הם מבקשים שנחזור בנו מהסכמת הוועדה לפני שבוע, לאשר פטור לרכב הדו-גלגלי.

כרמל שאמה-הכהן: אין לי שום בעיה, אם אתם תחזרו בכם מהעלאת ביטוח החובה לאופנועים.

אופיר אקוניס: שר האוצר מציע הנחה.

כרמל שאמה-הכהן: חברי ועדת הכספים וחברי ועדת הכלכלה ישבו באותו חדר וכולנו, יושבי השולחן מכל צדדיו, התחננו בפני אנשי משרד האוצר לשקול שוב, להשעות, לבטל את העלאת ביטוח החובה לאופנועים, שהיתה דרקונית.

כרמל שאמה-הכהן: לא נעניתם לפנייתנו, "צפצפתם" עלינו.

כרמל שאמה-הכהן: יש לנו "רומן" להמשיך, ואנחנו נמשיך בו.

אודי אדירי: לא אגיב כמובן על עניין האופנועים.

אודי אדירי: אני לא עוסק בזה ולא מוסמך להגיב.

נסים בנימין: רק בעניין האופנועים שר האוצר התנגד?

נסים בנימין: לגבי הפטור לנכים ולשאר הגורמים אין לו התנגדות?

אודי אדירי: אגיד רק שלהבנתנו ולהבנת שר האוצר נושא האופנועים יש בו כמה אלמנטים בעייתיים.

אודי אדירי: יש פה אלמנט של העדפה של כלי רכב מסוים שאין לו יתרון תחבורתי לנסיעה בנתיב; יש כאן סכנה לסתימת הנתיב; יש כאן תשלום שנתי לזכיין בהיקף גדול שאנו סבורים שאין כנגדו תועלת גדולה לאופנועים.

כרמל שאמה-הכהן: תמסור לשר שלך שאחרי האפליה באה העדפה מתקנת.

כרמל שאמה-הכהן: תמסור לו את המסר הזה, וזאת לא ההעדפה המתקנת האחרונה.